Youtube erediens Sondag 26 April » Somerstrand Gemeente
Luister saam met ons hierdie Sondag om 09:00 na die Woord van die Here op Youtube met die tema uit 1 Petrus 2:1-3: Smag na die waarheid.
Ons gaan luister na die eteries mooi lied Halleluja, soos gesing deur ons eie soliste, Elsje Nelson saam met die kerkkooronder leiding van Albert Troskie.
'n Lied wat trane in my oë gebring het toe ek voorberei het. En afsluit met die wonderlike betekenisvolle lied, Lied 505: "Jesus U gaan voor – ons volg in U spoor. U ken alle lewenspaaie, al die hoogtes, dieptes draaie. Kom en vat ons hand na die Vaderland."
Soos dit nou ons gewoonte raak, kan jy die video's by NG Kerk Somerstrand se Youtube kanaal kyk of aflaai. Ons raak 'n al hoe groter gehoor! Daar is telkens meer as 300 kyke waardeur individue, egpare en gesinne inskakel. Ook van ander dele van die wêreld. Julle is welkom!
Ek is ook steeds besig om te bid oor 'n reeks oor Openbaring.
Bid saam met my daaroor en skryf aan my wat die Here op jou hart lê.
Onthou, ek kies om nie te spitsvondig te wees in hierdie tyd nie. Ek wil slegs die Woord verkondig en die Woord sy werk laat doen soos die Here dit op my hart gelê het.